จึงานที่ผมทำประจำส่วนใหญ่จะเดินทางไปมาระหว่างจังหวัดตาก และกำแพงเพชร อาจจะมีบ้างที่ออกเดินทางท่องท่องเที่ยว หรือไปทำงานต่างจังหวัดไกลๆ เวลาหิวก็ไม่รู้ว่าจะไปหาร้านข้าวทานได้ที่ไหน ก็เลยจะไปจบลงที่ร้านอาหารริมทาง ที่ติดถนนเส้นหลัก บางครั้งอร่อยบ้างไม่อร่อยบ้างก็ต้องทำใจครับ
หากมีท่านใดมีโอกาสผ่านมาแถวๆ จ.ตาก ผมอยากให้ไปลองทานอาหารจานเดียว จานด่วน ที่ร้านอรพรรณ
ร้านหาไม่ยากครับ อยู่ติดถนนพหลโยธิน บริเวณสามแยกไป อ.แม่สอด จ.ตาก ถ้ากำลังจะล่องไปทางกรุงเทพ ร้านจะอยู่ด้านซ้าย มีป้ายชื่อร้านบนเสาสูง ป้ายใหญ่ ระบุว่า ร้านอรพรรณ เป็นร้านขายของฝากด้านหน้า ให้ขับรถเข้าไปจอดทางด้านหลัง จะมีร้านอาหารครัวข้าวหอมแอบอยู่ ถ้าขับรถผ่านไปมา ไม่สังเกตุให้ดี ก็จะไม่รู้ว่ามีร้านอาหารอยู่ด้วย
เมนูที่ผมกับแฟนมักจะสั่งอยูเป็นประจำ คือ
- ข้าวผัดปลาทู+น้ำพริกกะปิ (65฿) 
- ข้าวผัดพริกเผาชาววัง +ไข่ดาว (50฿) 
ซึ่งถ้าใครได้ชิมแล้ว รับรองจะติดใจแน่นอนครับ
เมนูแนะนำอื่นๆ คือขนมจีน,ข้าวซอย และอาหารจานเดียว ประเภทตามสั่งและราดข้าว และที่ร้านยังมีไอสครีม Bud's ไว้คอยบริการอีกด้วยครับ

ในช่วงเทศกาลวันหยุดยาว ที่ร้านจะมีรถจากต่างจังหวัด มาจอดแวะทานอาหาร ซื้อของฝาก กันแน่นร้าน คงเพราะทุกคนต่างก็ติดใจในรสชาติความอร่อย สะอาด จนทำให้จะต้องมาทานซ้ำทุกครั้งที่มีโอกาสผ่านมาแถวนี้ครับ

คะแนนความคิดเห็นส่วนตัว : เหมาะสำหรับแวะพักรถ ทานอาหารเติมพลัง

รสชาติอาหาร : ????????????????????
ราคาความคุ้มค่า : ????????????????
บรรยากาศ : ????????????